b'\n_START_ARTICLE_\nEfters\xc3\xb8gningen\n_START_SECTION_\nHandling\n_START_PARAGRAPH_\nKollektivfilm. Den ultimative happening-film, skabt af en gruppe af ABCinemas medlemmer under en teltlejr p\xc3\xa5 Randb\xc3\xb8l Hede i sommeren 1969. Et af kollektivets medlemmer, Henning Christiansen, beskriver filmen s\xc3\xa5ledes: At elske et tr\xc3\xa6 - At smadre et tr\xc3\xa6 - At br\xc3\xa6nde et tr\xc3\xa6 - Tr\xc3\xa6et som antenne - Tr\xc3\xa6et som rambuk - Havet stukket i brand af en molotovcocktail - Jordb\xc3\xa6r tv\xc3\xa6ret p\xc3\xa5 et bl\xc3\xb8dende bryst - Vinden og violinen - Syngende mennesker p\xc3\xa5 heden - Mumie p\xc3\xa5 heden - En n\xc3\xb8gen kvinde foran kapellets krucifix - Menneskem\xc3\xa6ngde - Cessnaflyets br\xc3\xb8len - Skibets tuden - Biler raser forbi - Kirkeklokker og orgelklang. Hun kl\xc3\xa6der sig af og g\xc3\xa5r ind i filmen. Forsvinder sporl\xc3\xb8st i den religi\xc3\xb8st-poetiske sf\xc3\xa6re, som tungt holdes i ave af normaliteten i os. Passionsspillet s\xc3\xb8ger med vore reelle muligheder at ber\xc3\xb8re de omr\xc3\xa5der i os, der gr\xc3\xa6nser til det desperate, den dybe ro, den rituelle fetichisme. Trangen til at give det, der er omkring os dybere mening ...'